**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA O DIELO (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Michal Halomi, člen predstavenstva - CIO a Mgr. Gabriela Dikošová, člen predstavenstva – CFO, kontaktná osoba pre technické veci: Ing. Karol Kollár, telefón: + 421 (0)2 5950 1491, e-mail: kollar.karol@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokkerbolekova.eva@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri[doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť], (ďalej len „**Zhotoviteľ** ”) na druhej strane.

**Vzhľadom k tomu, že:**

1. Objednávateľ má záujem doplniť existujúce technologické vybavenie meracieho trolejbusu z dôvodu doplnenia meracieho trolejbusu o dostatočnú frekvenciu meraní, lepšie posudzovanie kvality trolejového vedenia, skrátenie času potrebného na vyhodnotenie merania a štandardizovať spôsob merania a zvýšenia presnosti merania, za účelom čoho realizoval zákazku označenú interným číslom [doplniť] podľa internej smernice ER 97/2016 o obstarávaní v podmienkach DPB, a.s. na predmet zákazky „**Zariadenie na meranie opotrebovania troleja pre merací trolejbus**“;
2. Zhotoviteľ sa stal úspešným uchádzačom zákazky realizovanej Objednávateľom pod interným číslom [doplniť] na predmet zákazky „**Zariadenie na meranie opotrebovania troleja pre merací trolejbus**“; a
3. Zmluvné strany majú záujem upraviť si vzájomné práva a povinnosti súvisiace s vykonaním Diela;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Dielo** znamená doplnenie technologického vybavenia meracieho trolejbusu o meranie opotrebovanosti trolejového vedenia, bližšia špecifikácia a rozsah Diela je obsahom Prílohy 1 Zmluvy – *Špecifikácia Diela*;
3. **Cena** znamená cena za vykonanie Diela v celkovej výške [doplniť] EUR bez DPH (slovom: [doplniť] Eur bez DPH) ;
4. **Miesto plnenia** znamená areál vozovne Objednávateľa – Jurajov dvor;
5. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
6. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
7. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Autorský zákon** znamená zákon č. 185/2015 Z. z. Autorský zákon v znení neskorších predpisov;
10. **Licencia** znamená licencia, ktorú podľa podmienok upravených v článku 5 Zmluvy Zhotoviteľ udeľuje Objednávateľovi na všetky spôsoby použitia Aplikácie, ktoré vyplývajú zo Zmluvy a ustanovení autorského zákona a súhlas Zhotoviteľa na akékoľvek ďalšie nakladanie s Aplikáciou spôsobom, ktorý neodporuje Autorskému zákonu;
11. **Aplikácia** znamená aplikácia, pomocou ktorej sa bude spúšťať samotné meranie, vyhodnocovať merané dáta, tlačiť protokoly z celého merania, resp. len úseku meranej trate, aplikácia ďalej musí zabezpečiť ukladanie meraných a vypočítaných dát, ich archiváciu a ich sprístupnenie pre dodatočnú a/alebo následnú analýzu merania; kritéria, podľa ktorých bude meranie vyhodnocované musia byť užívateľsky definované; GPS súradnice, ktoré sú súčasťou meraných dát budú slúžiť k identifikácii predmetného miesta analýzy; pričom táto aplikácia musí byť kompatibilná s vytvorenou a používanou aplikáciou Objednávateľa a/alebo Zhotoviteľ musí vytvoriť novú aplikáciu vrátane všetkých požadovaných funkcionalít rozsahu a podrobnej špecifikácie aplikácie v zmysel tejto Zmluvy; Aplikácia je bližšie špecifikovaná v Prílohe 1 Zmluvy; pre vylúčenie akýchkoľvek pochybností sa uvádza, že Aplikácia predstavuje dielo v zmysle Autorského zákona a podmienky jej použitia upravuje Licencia;
12. **Odplata** znamená odmena za Dielo vykonané v súlade so Zmluvou a s objednávkou podľa článku 2 bod 2.2 Zmluvy a odovzdané v súlade s článkom 3 bod 3.6 Zmluvy;
13. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
14. **Zmluvná strana** znamená Objednávateľ a/alebo Zhotoviteľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy;
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak; a
15. **PREDMET ZMLUVY**
16. Predmetom Zmluvy je záväzok:
17. Zhotoviteľa vykonať pre Objednávateľa Dielo; a
18. Objednávateľa zaplatiť Zhotoviteľovi Cenu;

 a to za podmienok stanovených Zmluvou.

1. Vykonanie Diela sa uskutoční na základe písomnej objednávky v zmysle článku 3 bod 3.1. Zmluvy. Takto vystavená objednávka bude podkladom pre fakturáciu podľa článku 6 Zmluvy. Objednávka bude písomná. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Zhotoviteľa uvedenej v záhlaví Zmluvy. Doručením objednávky Zhotoviteľovi sa objednávka považuje za potvrdenú Zhotoviteľom.
2. **PODMIENKY VYKONNIA DIELA**
	1. Zhotoviteľ sa zaväzuje vykonať Dielo riadne, včas a v rozsahu podľa objednávky a za podmienok uvedených v Zmluve. Zmluvné strany sa dohodli, že Zhotoviteľ je povinný vykonať Dielo **do 4 mesiacov** **odo dňa doručenia objednávky** podľa článku 2 bod 2.2 Zmluvy.
	2. Zhotoviteľ sa zaväzuje vykonať Objednávateľovi Dielo vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy.
	3. Zhotoviteľ je povinný vykonať Dielo v súlade s požiadavkami uvedenými v tejto Zmluve a špecifikovanými v Prílohe 1 Zmluvy.
	4. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú na dosiahnutie účelu Zmluvy.
	5. Zhotoviteľ sa zaväzuje spolu s vykonaním Diela zabezpečiť aj súvisiace služby spojené s dodaním komponentov na Miesto plnenia.
	6. Dielo sa považuje za vykonané riadne a včas v lehote podľa tohto článku bod 3.1 Zmluvy Zhotoviteľom, odovzdaním **Protokolu** v súlade s Prílohou 2 Zmluvy, súčasťou Protokolu musí byť potrebná dokumentácia, Aplikácia a najmä Licencie na vytvorenú aplikáciu - softvér Diela uvedený v Prílohe 1 Zmluvy v súlade so Zmluvou a podľa objednávky. Protokol podpíšu oprávnené osoby za obe Zmluvné strany, ak bolo Dielo vykonané bez výhrad. Objednávateľ si vyhradzuje právo odmietnuť odovzdanie Diela a/alebo Aplikácie v prípade, ak súčasťou odovzdávacieho konania podľa tohto článku tohto bodu Zmluvy nebude potrebná dokumentácia a/alebo Aplikácia a/alebo Licencia k vytvorenej aplikácii – softvér Diela. V prípade, ak príde k odmietnutiu odovzdania Diela a/alebo Aplikácie zo strany Objednávateľa v zmysle tohto článku tohto bodu, znamená to podstatné porušenie zmluvy zo strany Zhotoviteľa, čo zakladá právo Objednávateľa na odstúpenie od Zmluvy.
	7. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu, alebo účelu Zmluvy.
	8. V prípade, že Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Protokole s uvedením termínu ich odstránenia. Vady uvedené v Protokole sa považujú za odstránené opätovným podpisom Protokolu.
	9. Zhotoviteľ je povinný odstrániť bez zbytočného odkladu prípadné chyby Diela, ktoré Objednávateľ nezistil pri preberacom konaní, aj po termíne splnenia všetkých záväzkov.
	10. Vlastnícke právo k Dielu prechádza na Objednávateľa dňom protokolárneho odovzdania Diela podľa tohto článku bod 3.6 Zmluvy bez výhrad, pričom osobnostné autorské práva ostávajú zachované. Zhotoviteľ sa zaväzuje udeliť Objednávateľovi Licenciu na používanie Diela podľa článku 5 Zmluvy.
	11. Zhotoviteľ sa zaväzuje zabezpečiť plnú kompatibilitu zhotoveného Diela a Aplikácie s existujúcim technologickým vybavením meracieho trolejbusu Objednávateľa.
	12. Zhotoviteľ sa zaväzuje počas trvania Zmluvy a počas záručnej doby poskytnúť Objednávateľovi alebo tretím stranám plnú súčinnosť, ktorá je nevyhnutná pre riadne fungovanie a prevádzku diela a/alebo Aplikácie.
3. **CENA ZA DIELO A PLATOBNÉ PODMIENKY**
4. Cena je stanovená za vykonanie Diela ako celku v celkovej výške uvedenej v článku 1 bod 1.1 písm. b) Zmluvy a je konečná, bez možnosti doúčtovania ďalších nákladov. V Cene bez DPH sú zahrnuté všetky náklady, ktoré sú spojené s vykonaním Diela, vrátane nákladov na dopravu Zhotoviteľa do a z Miesta plnenia a odplatu za Aplikáciu a Licenciu uvedenú v článku 3 bod 3.6 Zmluvy a článku 5 Zmluvy. Pri DPH sa bude postupovať podľa osobitných predpisov.
5. Právo Zhotoviteľa na zaplatenie Ceny vzniká riadnym vykonaním Diela na základe objednávky podľa článku 3 bod 3.1 Zmluvy v spojení s článkom 3 bod 3.6 a 3.10 Zmluvy. Zhotoviteľ vystaví Objednávateľovi faktúru na zaplatenie Ceny za vykonané Dielo a doručí ju Objednávateľovi najneskôr do 5. (piatich) Pracovných dní odo dňa vykonania Diela podľa článku 3 bod 3.6 Zmluvy, pričom prílohami faktúry bude príslušná objednávka a podpísaný Protokol bez výhrad oboma zmluvnými stranami.
6. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je zmluva evidovaná Objednávateľom prípade, ak faktúra nebude spĺňať tieto náležitosti a náležitosti podľa tohto článku bod 4.2 Zmluvy je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
7. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Zhotoviteľa uvedený v záhlaví Zmluvy.
8. **UDELENIE LICENCIE**
	1. Zhotoviteľ priamo Zmluvou udeľuje Objednávateľovi v súlade s § 65 a nasl. Autorského zákona licenciu na použitie Aplikácie a jeho Softwaru. Zhotoviteľ udeľuje licenciu Objednávateľovi v rozsahu práva Software meniť, spojovať s iným Softwarom, rozmnožovať a ďalej distribuovať, práva umožniť tretím stranám integráciu so Softwarom.
	2. Zhotoviteľ sa zaväzuje poskytnúť nevyhnutnú súčinnosť týkajúcej sa integrácie Aplikácie a/alebo Diela s informačným systémom Objednávateľa a informačnými systémami tretích osôb.
	3. Zhotoviteľ udeľuje Objednávateľovi súhlas na používanie Aplikácie v súlade s týmto článkom 5 Zmluvy. Objednávateľ je oprávnený Aplikáciu voľne používať podľa vlastného uváženia, t. j. najmä Aplikáciu spracúvať, modifikovať, upravovať, opravovať, zverejňovať, publikovať, a to sám alebo tiež prostredníctvom akýchkoľvek tretích osôb v akomkoľvek rozsahu. Zhotoviteľ udeľuje týmto Objednávateľovi licenciu na Aplikáciu v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k Aplikácii podľa § 32 Autorského zákona. Táto licencia je udelená ako nevýhradná.
	4. V prípade, ak Zhotoviteľ pri vykonaní Diela použije diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „**diela tretej osoby**“),Zhotoviteľ vyhlasuje, že má právo uvedené diela tretej osoby alebo ich časti použiť. Zhotoviteľ týmto udeľuje Objednávateľovi sublicenciu na diela tretej osoby podľa tohto bodu Zmluvy. Objednávateľ je oprávnený diela tretej osoby podľa tohto bodu Zmluvy voľne používať podľa vlastného uváženia, t. j. najmä rozmnožovať, spracúvať, modifikovať, upravovať, opravovať, zverejňovať, publikovať, a to sám alebo tiež prostredníctvom akýchkoľvek tretích osôb, v akomkoľvek rozsahu. Zhotoviteľ udeľuje týmto Objednávateľovi sublicenciu na diela tretej osoby podľa tohto bodu Zmluvy v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 Autorského zákona. Táto sublicencia je udelená ako nevýhradná. Zhotoviteľ vyhlasuje, že má právo udeliť sublicenciu na diela tretej osoby v rozsahu, v akom ju udelil Objednávateľovi.
	5. V prípade, ak v súvislosti s touto Zmluvou bude Zhotoviteľom vytvorená databáza podľa § 131 Autorského zákona, udeľuje Zhotoviteľ, ako autor databázy, Objednávateľovi súhlas s použitím databázy podľa jeho vlastného uváženia v súlade s touto Zmluvou a v neobmedzenom rozsahu, najmä podľa § 133 ods. 3 Autorského zákona, t. j. najmä súhlas na vyhotovenie rozmnoženiny databázy, spracovanie databázy, verejné rozširovanie originálu databázy alebo jej rozmnoženiny prevodom vlastníckeho práva, nájmom alebo vypožičaním, technické predvedenie databázy a verejný prenos databázy. Zhotoviteľ udeľuje týmto Objednávateľovi súhlas s použitím databázy v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k databáze podľa § 32 Autorského zákona. Táto licencia je udelená ako výhradná.
	6. V prípade, ak Zhotoviteľovi vznikne osobitné právo k databáze podľa § 135 ods. 1 Autorského zákona, Zhotoviteľ, ako zhotoviteľ databázy, prevádza bezodplatne všetky svoje práva k databáze podľa § 135 od. 1 Autorského zákona na Objednávateľa, ktorý je týmto oprávnený na extrakciu alebo reutilizáciu celého obsahu databázy alebo jej kvalitatívne alebo kvantitatívne podstatnej časti.
	7. Zhotoviteľ týmto súhlasí, že Objednávateľ je oprávnený udeliť akejkoľvek tretej osobe podľa vlastného uváženia sublicenciu na Aplikáciu podľa tohto článku bod 5.3 Zmluvy a/alebo na diela tretej osoby podľa tohto článku bod 5.4 Zmluvy v rozsahu udelenej licencie/sublicencie podľa tohto článku. Objednávateľ je oprávnený tiež postúpiť udelenú licenciu podľa tohto článku bod 5.3 Zmluvy a/alebo sublicenciu podľa tohto článku bod 5.4 Zmluvy akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať Zhotoviteľa o osobe postupníka. Zhotoviteľ týmto vyhlasuje, že takéto použitie Aplikácie a/alebo diela tretej osoby nie je porušením povinnosti mlčanlivosti podľa Zmluvy.
	8. Zánik tejto Zmluvy nemá vplyv na trvanie licencií/sublicencií podľa tohto článku Zmluvy, pričom licencie/sublicencie podľa tohto článku Zmluvy nekončia zánikom Zmluvy a zostávajú platné a účinné.
	9. Zhotoviteľ v celom rozsahu zodpovedá, ak používaním Aplikácie a/alebo diela tretej osoby v súlade s touto Zmluvou Objednávateľom, porušuje Objednávateľ autorské práva tretích osôb. V prípade porušenia autorských práv tretích osôb je Zhotoviteľ povinný uspokojiť nároky tretích osôb za Objednávateľa, a to vrátane nákladov spojených s právnou ochranou a obranou Objednávateľa.
	10. Objednávateľ je povinný oznámiť Zhotoviteľovi uplatnenie nárokov, z akýchkoľvek práv duševného vlastníctva v súvislosti s touto Zmluvou, treťou osobou. Zhotoviteľ je povinný do 5 (piatich) Pracovných dní poskytnúť Objednávateľovi všetku súčinnosť pri ochrane práv Objednávateľa.
	11. V prípade, ak bude Objednávateľovi na základe právoplatného rozhodnutia súdu alebo akéhokoľvek iného príslušného orgánu zabránené Aplikáciu a/alebo dielo tretej osoby používať z dôvodu porušenia autorských práv tretích osôb, zaväzuje sa Zhotoviteľ obstarať pre Objednávateľa oprávnenie Aplikáciu a/alebo dielo tretej osoby ďalej používať, prípadne sa Zhotoviteľ zaväzuje vykonať resp. zabezpečiť úpravu Aplikácie a/alebo diela tretej osoby tak, aby Objednávateľ mohol Aplikáciu a/alebo dielo tretej osoby používať a neporušoval pritom autorské práva tretích osôb, a to bezodkladne.
	12. Zmluvné strany sa dohodli, že k udeleniu licencie, sublicencie na diela tretej osoby a licencie na databázu podľa tohto článku Zmluvy dochádza momentom podľa článku 3 bod 3.6 a bod 3.10 Zmluvy.
	13. Zmluvné strany sa dohodli, že odmena za udelenie licencie na Aplikáciu, sublicencie na diela tretej osoby a licencie na databázu podľa tohto článku Zmluvy je zhrnutá v Cene.
9. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Zhotoviteľ poskytuje záruku **36 (tridsaťšesť) mesiacov na vykonané Dielo,** pričom záručná doba začína plynúť odo dňa riadneho vykonania Diela podľa článku 3 bod 3.10 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád vykonaného Diela.
	2. Zhotoviteľ ručí za to, že výsledky vykonaného Diela budú mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že Dielo bude vykonané bez vád, ktoré by rušili alebo znižovali jej kvalitu.
	3. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	4. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie, ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Zhotoviteľ.
	5. Zhotoviteľ je povinný odstrániť vady Diela **bezodkladne, najneskôr však do 5. Pracovného dňa nasledujúceho po dni** oznámenia písomnej reklamácie Objednávateľa podľa tohto článku bod 6.4 Zmluvy.
	6. Pokiaľ Zhotoviteľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bod 6.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
	7. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
	8. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
10. **SANKCIE**
11. V prípade porušenia zmluvnej povinnosti Zhotoviteľa vykonať Dielo riadne alebo včas v lehote plnenia podľa článku 3 bod 3.1 Zmluvy, Objednávateľ je oprávnený požadovať od Zhotoviteľa zaplatenie zmluvnej pokuty vo výške 200 (dvesto) EUR za každý deň omeškania, a to aj opakovane.
12. V prípade, ak sa Objednávateľ dostane do omeškania so zaplatením Ceny, Zhotoviteľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
13. V prípade porušenia zmluvnej povinnosti Zhotoviteľa vybaviť reklamáciu včas podľa článku 6 bod 6.5 Zmluvy, Objednávateľ je oprávnený požadovať od Zhotoviteľa zaplatenie zmluvnej pokuty vo výške 150 (stopäťdesiat) EUR za každý deň omeškania, a to aj opakovane.
14. V prípade porušenia akejkoľvek povinnosti Zhotoviteľa podľa článku 5 Zmluvy, je Objednávateľ oprávnený uplatňovať si zmluvnú pokutu vo výške 15 000 EUR (slovom: pätnásťtisíc eur), a to aj opakovane za jednotlivé porušenie.
15. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bod 7.1, 7.3 a 7.4 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Zhotoviteľovi. Uplatnením zmluvnej pokuty nie je dotknuté právo Objednávateľa na náhradu škody.
16. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
17. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Zhotoviteľa.
18. **VYHLÁSENIA A ZÁRUKY**
19. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:
20. osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
21. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na vykonanie Diela a Aplikácie,a riadne plní všetky povinnosti, porušenie ktorých by mohlo viesť k jeho zrušeniu;
22. je zapísaný v Registri partnerov verejného sektora, pokiaľ sa naňho takáto povinnosť vzťahuje;
23. má všetky potrebné právomoci a oprávnenia na zhotovenie Diela a poskytnutie licencie a riadne plní všetky povinnosti, porušenie ktorých by mohlo viesť k jeho zrušeniu;
24. uzatvorenie alebo plnenie Zmluvy Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
25. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
26. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku bod 8.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
27. Pokiaľ sa preukáže, že ktorékoľvek z vyhlásení Zhotoviteľa uvedených v tomto článku bod 8.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Zhotoviteľa, zaväzuje sa Zhotoviteľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
28. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
29. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
30. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
31. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Diela, a riadne plní všetky povinnosti, porušenie ktorých by mohlo viesť k jeho zrušeniu.
32. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
33. **KOMUNIKÁCIA**
34. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
35. Zmluvné strany sa dohodli, že akékoľvek oznámenie alebo iná formálna korešpondencia, pokiaľ nie je v Zmluve uvedené inak, sa budú pre účely Zmluvy považovať za doručené:
36. v deň doručenia zásielky, ak bola zásielka doručená osobne alebo kuriérnou službou; alebo
37. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
38. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
39. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
40. **TRVANIE A ZÁNIK ZMLUVY**
41. Zmluva sa uzatvára na dobu určitú, **a to do okamihu splnenia všetkých záväzkov Zmluvných strán.**
42. Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným odstúpením od Zmluvy, písomnou výpoveďou, alebo písomnou dohodou Zmluvných strán.
43. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
44. Za podstatné porušenie Zmluvy Objednávateľ považuje prípady, ak:
45. Zhotoviteľ nevykoná Dielo riadne alebo včas v lehote plnenia podľa článku 3 bod 3.1 Zmluvy;
46. Vykonané Dielo nebudú zodpovedať vlastnostiam dohodnutým v Zmluve a/alebo objednávke, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
47. Zhotoviteľ poverí vykonaním Diela také osoby, ktoré nie sú odborne spôsobilé na vykonávanie príslušných činností;
48. Zhotoviteľ nevybaví reklamáciu v súlade s článkom 6 Zmluvy;
49. poruší svoje povinnosti uvedené v článku 5 Zmluvy, a ak Zhotoviteľ nezjedná nápravu ani po výzve Objednávateľa, v ktorej objednávateľ poskytne dodatočnú primeranú lehotu k náprave a/alebo určené opatrenia k náprave;
50. sa niektoré z vyhlásení Zhotoviteľa podľa článku 8 bod 8.1 Zmluvy ukáže ako nepravdivé.
51. Za podstatné porušenie Zmluvy Zhotoviteľ považuje prípad, ak sa niektoré z vyhlásení Objednávateľa podľa článku 8 bod 8.4 Zmluvy ukáže ako nepravdivé.
52. Za podstatné poručenie Zmluvy Objednávateľ považuje prípad, ak Zhotoviteľ neposkytne Objednávateľovi súčinnosti podľa článku 3 bodu 3.12 Zmluvy.
53. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
54. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
55. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
56. Zmluvu môže Objednávateľ vypovedať aj bez udania dôvodu zaslaním písomnej výpovede Zhotoviteľovi na adresu jeho sídla uvedenú v záhlaví Zmluvy, pričom výpovedná lehote je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi.
57. Zmluva zaniká aj na základe písomnej dohody Zmluvných strán.
58. **ZÁVEREČNÉ USTANOVENIA**
59. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
60. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
61. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
62. Práva a povinnosti zo Zmluvy prechádzajú na právnych nástupcov Zmluvných strán. Zhotoviteľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
63. Zmluvné strany sa dohodli v rozsahu, v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
64. Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
65. Zmluvu možno meniť a dopĺňať ju len písomne, a to na základe dohody Zmluvných strán podpísanej Zmluvnými stranami a v súlade so Zákonom o verejnom obstarávaní.
66. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
67. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
68. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
69. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Zhotoviteľ dostane 1 (jeden) jej rovnopis.

 Príloha 1 Zmluvy - *Špecifikácia diela*

 Príloha 2 Zmluvy - *Protokol*

**PRÍLOHA 1**

**ŠPECIFIKÁCIA DIELA**

V súčasnosti všetky merania kvality trolejového vedenia prebiehajú výlučne manuálne pomocou ručných meracích prístrojov, čo so sebou prináša určitú nepresnosť a nedostupnosť pri preberaní stavieb a zároveň posúdenie kvality vozovky (povrchu komunikácie), ktoré ma nemalý vplyv na prevádzku trolejbusov je skôr subjektívne. Účelom zostrojenia meracieho vozidla je preto:

* zvýšiť frekvenciu meraní, ktoré bude možné vykonávať preventívne počas roka
* zvýšiť dostupnosť merania pri preberaní stavieb
* posudzovať nielen kvalitu trolejového vedenia ale aj povrchu komunikácie
* skrátiť čas potrebný na vyhodnotenie merania
* štandardizovať spôsob merania a zvýšiť jeho presnosť

Predmetom zákazky je teda nákup hardvéru, vytvorenie programovej aplikácie (vrátane databázy), implementácia a oživenie systému merania a vyhodnotenia opotrebovania trolejového vedenia trolejbusov v hlavnom meste Bratislava.

Merané veličiny:

Za účelom posúdenia kvality a správneho vyhodnotenia a analýzy trolejového vedenia je požadované doplniť už existujúce merania aj o meranie opotrebovanosti trolejového vedenia. Navrhované riešenie musí byť v súlade s platnou legislatívou a normami, pričom:

* zariadenia, ktoré budú umiestnené na streche vozidla budú napájané priamo z trolejového napätia 600V DC, treba uvažovať so zálohovaním napájania pri prechode meracieho vozidla beznapäťovými úsekmi trate (deliče, výhybky, križovatky)
* výpočtové vybavenie inštalované vo vnútri vozidla musí byť spolu s meracím zariadením galvanicky oddelené, bude napájané priamo z vozidlových akumulátorových batérii 24V DC konvertorom na 230V AC, treba uvažovať so záložným zdrojom – UPS (v dĺžke približne 15 minút na korektné ukončenie merania)
* predmetom zákazky je tiež dodávka potrebného výpočtového vybavenia a vytvorenie – doplnenie obslužnej aplikácie
* pomocou aplikácie sa bude spúšťať samotné meranie, vyhodnocovať merané dáta, tlačiť protokoly z celého merania, resp. len úseku meranej trate
* aplikácia musí zabezpečiť ukladanie meraných a vypočítaných dát a ich previazanosť s kamerovým záznamom a súradnicami GPS, ich archiváciu a ich sprístupnenie pre dodatočnú, resp. následnú analýzu merania
* kritériá, podľa ktorých bude meranie vyhodnocované musia byť užívateľsky definovateľné
* GPS súradnice, ktoré sú súčasťou meraných dát budú slúžiť k identifikácii predmetného miesta analýzy.
* predmet zákazky je požadovaný dodať ako kompletné riešenie s uvedením do prevádzky
* všetky potrebné úpravy na vozidle z dôvodu umiestnenia meracieho a výpočtového vybavenia sú predmetom tejto zákazky a ich realizovateľnosť je potrebné vopred komunikovať a nechať si odsúhlasiť u zadávateľa tejto zákazky
* predmetom zákazky nie je samotné meracie vozidlo

Pre vyhodnotenie a analýzu merania je potrebné vyhotoviť okrem databázy samotných údajov opotrebovanosti troleja aj:

* kamerový záznam z jazdy meracieho vozidla, ktorý sníma trolejové vedenie
* kamerový záznam z jazdy meracieho vozidla, ktorý sníma povrch komunikácie pred vozidlom
* 2x bočný kamerový záznam (vyžadované prevádzkou vozidla)
* k meraným údajom ukladať GPS pozíciu meracieho vozidla

**PRÍLOHA 2**

**PROTOKOL**

Objednávateľ:

|  |  |
| --- | --- |
| Názov spoločnosti: | Dopravný podnik Bratislava, a.s. |
| Adresa spoločnosti: | Olejkárska 1, 814 52 Bratislava |
| IČO: | 00 492 736 |
| Kontaktná osoba pre technické veci: | Ing. Karol Kollár, tel. č. +421 (0)2 5950 1491 |

Zhotoviteľ:

|  |  |
| --- | --- |
| Názov Zhotoviteľa: |  |
| Adresa sídla / prevádzky: |  |
| PSČ: |  |
| Mesto: |  |
| E-mail: |  |
| Tel.: |  |
| IČO: |  |
| DIČ: |  |
| IČ DPH: |  |

 Technik Zhotoviteľa:

|  |  |
| --- | --- |
| Meno a priezvisko: |  |
| Dátum a čas: |  |
| Interné číslo vozidla: |  |

|  |  |  |  |
| --- | --- | --- | --- |
| Dátum riadneho vykonania Diela podľa Zmluvy | Vykonané Dielo | Drobná vady Diela, poznámky | Podpisy po odstránení drobných vád |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| Licencia k Dielu prevzatá dňa: |  |

Prevzal/skontroloval (miesto a dátum):

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Michal Halomi

Funkcia: člen predstavenstva - CIO

Meno: Mgr. Gabriela Dikošová

Funkcia: člen predstavenstva – CFO

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]